ทำสิ่งที่ถนัด ขายของ บริการอื่นๆ ที่คุณสามารถทำได้ หาเงินออนไลน์
ลองเขียนไล่ความสามารถทั้งหมดที่คุณมี ไม่ว่าจะเป็นการพูดภาษาต่างประเทศ การเขียนโปรแกรมคอมพิวเตอร์ หรือการแก้สมการคณิตศาสตร์ที่ซับซ้อน เมื่อรู้จุดเด่นของตัวเองแล้ว ก็เริ่มมองหาวิธีการใช้จุดเด่นเหล่านี้ให้เป็นประโยชน์ในด้านการเงินของคุณดูเลย  ลองถามคำถามกับตัวเองอย่าง “งานที่ทำสำเร็จที่ฉันชื่นชอบ 3 ชิ้นมีอะไรบ้าง” หรือ “กิจกรรมอะไรบ้างที่ทำให้ฉันมีความสุขที่สุด” คำถามเหล่านี้จะช่วยค้นหาทั้งสิ่งที่คุณถนัดและสิ่งที่คุณชื่นชอบ ในบางครั้งอาจเป็นเรื่องยากในการนึกถึงความสามารถที่คุณมี คุณสามารถลองค้นหารายการทักษะต่างๆ จากอินเตอร์เน็ตและขีดเน้นทักษะที่ตรงกับความสามารถของคุณ อย่ากลัวที่จะคิดนอกกรอบ แม้แต่ความสามารถพิเศษที่ฟังดูแปลกประหลาดก็สามารถทำเงินให้กับคุณได้เช่นกัน คุณสามารถบิดลูกโป่งให้เป็นรูปสัตว์ต่างๆ ได้หรือเปล่า ลองรับออกงานตามงานปาร์ตี้ของเด็กๆ ดูสิ ไม่ว่าใครต่างก็ต้องการผู้ช่วยในบางโอกาส ทำไมคุณไม่ลองใช้โอกาสนี้ให้บริการกับผู้ที่ต้องการความช่วยเหลือดูล่ะ  เสนอให้ความช่วยเหลือกับญาติพี่น้องหรือเพื่อนบ้านผู้สูงอายุ ซึ่งผู้สูงอายุโดยส่วนใหญ่มักเต็มใจว่าจ้างใครสักคนให้ช่วยทำงานต่างๆ ที่ต้องใช้กำลัง อย่างเช่นการตัดหญ้าหรือการออกไปจ่ายตลาด เสนอให้บริการพี่เลี้ยงดูแลเด็ก พ่อแม่ที่มักยุ่งวุ่นวายกับการเลี้ยงลูกนั้นอาจต้องการเวลาส่วนตัวบ้างในบางครั้ง ถ้าอย่างนั้นคุณลองอาสาดูแลเด็กๆ แทนพวกเขาสัก 2-3 ชั่วโมงสิ เสนอให้บริการย้ายบ้าน การย้ายบ้านถือเป็นงานหนักพอสมควร มีกล่องมากมายที่จะต้องแพ็ค ยก วาง และแกะ คุณสามารถช่วยให้งานของพวกเขาเบาลงได้โดยการรับจ้างขนย้ายบ้านให้กับพวกเขา นักช็อปปริศนาคือผู้ที่ได้รับการว่าจ้างจากบริษัทหนึ่งให้ทำทีเป็นลูกค้าเข้าไปใช้บริการตามร้านค้า โรงแรม หรือร้านอาหาร โดยนักช็อปปริศนาเหล่านี้จะประเมินผลความพึงพอใจจากการบริการลูกค้า คุณภาพผลิตภัณฑ์ การนำเสนอ และรายละเอียดอื่นๆ หากคุณฝันอยากทำงานเป็นตัวแทนบริษัทที่ไม่เปิดเผยตัวตน การเป็นนักช็อปปริศนาก็เป็นวิธีที่น่าสนใจในการหารายได้เสริม  คุณสามารถสมัครงานตำแหน่งนักช็อปปริศนาได้จากเว็บไซต์หางานต่างๆ ควรตกลงรับงานในแถบที่อยู่อาศัยของคุณเท่านั้น ไม่อย่างนั้นคุณอาจต้องนำเงินที่ได้ไปจ่ายค่าเดินทางจนหมด หากจุดประสงค์ของคุณคือการหาเงินเท่านั้น ควรหลีกเลี่ยงงานที่เกี่ยวข้องกับการทานอาหารในร้านอาหาร เพราะในกรณีนี้ ถึงแม้ว่าค่าอาหารทั้งหมดจะถูกชำระคืนในภายหลัง แต่คุณจะไม่ได้กำไรเลยสักแดงเดียว จะมีวิธีการหารายได้เล็กๆ น้อยๆ วิธีใดที่ดีไปกว่าการใช้เวลาอันมีค่าของคุณกับเด็กหรือลูกหมาแสนน่ารักล่ะ  ลงทะเบียนบนเว็บไซต์จัดหาผู้ดูแลเด็กหรือสัตว์เลี้ยง คุณสามารถสร้างประวัติและค้นหาลูกค้าที่เหมาะกับความสนใจและความต้องการของคุณ การดูแลเด็กหรือสัตว์เลี้ยงเป็นงานที่ต้องมีความรับผิดชอบสูง คุณจึงควรรับงานประเภทนี้เฉพาะเมื่อคุณยินดีที่จะรับผิดชอบผู้ที่อยู่ในความดูแลของคุณอย่างเต็มที่เท่านั้น พ่อแม่ของเด็กหรือเจ้าของสัตว์เลี้ยงโดยส่วนใหญ่มักต้องการดูหลักฐานพิสูจน์คุณสมบัติของคุณ ดังนั้น การมีประสบการณ์ก่อนหน้านี้จะสามารถช่วยคุณได้ หากคุณมีความสามารถในการทำอาหาร ลองวางแผนการหาเงินโดยใช้ฝีมือการทำอาหารของคุณดูสิ  อบขนมไปขายตามโรงเรียนหรือศูนย์ชุมชน ทำอาหารเย็นที่ดีต่อสุขภาพสำหรับครอบครัวที่พ่อแม่ทำงานเต็มเวลา จัดงานเลี้ยงอาหารค่ำที่ผู้เข้าร่วมจะต้องซื้อบัตร โดยพยายามใช้ส่วนผสมต้นทุนต่ำเพื่อเพิ่มผลกำไรให้มากขึ้น ลงโฆษณาบริการทำความสะอาดสำหรับผู้ที่ไม่มีเวลาหรือไม่ต้องการทำความสะอาดเอง หากคุณเชี่ยวชาญในด้านคณิตศาสตร์หรือสามารถใช้ภาษาต่างประเทศได้อย่างคล่องแคล่ว ลองใช้ประโยชน์จากทักษะที่คุณมีโดยการรับสอนพิเศษ คุณสามารถลงโฆษณาได้ตามบอร์ดประชาสัมพันธ์ในชุมชน หนังสือพิมพ์ท้องถิ่น หรือบริเวณใกล้กับโรงเรียน การลงทุนเป็นตัวเลือกที่เหมาะกับผู้ที่ว่างงานแต่ยังมีเงินเหลือพอเพียงอยู่ ก่อนเริ่มลงทุน คุณควรค้นหาข้อมูลและมองหาโอกาสการลงทุนที่มีความเสี่ยงต่ำและผลตอบแทนที่รับประกันได้ การเปิดการาจเซลล์เป็นวิธีการง่ายๆ ในการกำจัดสิ่งของภายในบ้านที่ไม่ต้องการและยังทำเงินได้ในเวลาเดียวกันอีกด้วย คุณสามารถนำของใช้มากมายหลายประเภทมาวางขายในการาจเซลล์ ไม่ว่าจะเป็นเสื้อผ้า หนังสือ ของเล่น ของตกแต่งบ้าน อุปกรณ์ทำสวน อุปกรณ์กีฬา และเกมส์กระดาน หรือแม้แต่ของชิ้นใหญ่ๆ อย่างเฟอร์นิเจอร์หรือเครื่องใช้ไฟฟ้าก็สามารถนำมาวางขายได้เช่นกัน การเปิดการาจเซลล์อาจต้องใช้เวลาและการเตรียมตัวเล็กน้อย คุณจึงควรวางแผนล่วงหน้าเป็นอย่างดี  กำหนดวัน เลือกวันไว้ล่วงหน้าก่อนเปิดการาจเซลล์ประมาณ 2-3 สัปดาห์เพื่อให้คุณมีเวลาสำหรับวางแผนและโฆษณาการเปิดการาจเซลล์ของคุณ ในการกำหนดวัน คุณควรตระหนักถึงช่วงฤดูกาลและอย่าลืมคำนึงถึงอุณหภูมิและสภาพอากาศ เพราะคุณอาจค้าขายได้ไม่ดีนักในวันที่อากาศร้อนหรือหนาวจนเกินไป รวมถึงวันที่ฝนตกที่อาจทำให้ลูกค้าของคุณลดลง ลงประกาศบนหนังสือพิมพ์ท้องถิ่น บอร์ดประชาสัมพันธ์ของชุมชน และเว็บไซต์ Craiglist จำไว้ว่ายิ่งมีคนรู้เกี่ยวกับการเปิดการาจเซลล์ของคุณมากเท่าไหร่ ก็จะยิ่งมีลูกค้ามาอุดหนุนคุณมากขึ้นเท่านั้น รวบรวมของสำหรับวางขาย คุณควรรวบรวมของทั้งหมดให้เรียบร้อยหลายสัปดาห์ก่อนเริ่มเปิดการาจเซลล์ หยิบกล่องเก่าๆ ในโรงจอดรถ ห้องใต้หลังคา หรือห้องใต้บันได และเดินไปตามแต่ละห้องเพื่อเก็บรวบรวมสิ่งของต่างๆ ที่ไม่ต้องการหรือไม่จำเป็นแล้ว ติดป้ายราคาบนของแต่ละชิ้น การติดป้ายราคาจะช่วยให้ลูกค้าเลือกซื้อของได้สะดวกขึ้นและยังช่วยประหยัดเวลาของคุณ คุณสามารถใช้ได้ทั้งฉลากกาวเล็กๆ เทปกาวตัดเป็นชิ้นๆ หรือปืนติดสติ๊กเกอร์ ขอความช่วยเหลือจากเพื่อน ครอบครัว หรือเพื่อนบ้าน การขอกำลังเสริมจากผู้อื่นจะช่วยให้การเปิดการาจเซลล์ของคุณจัดการได้ง่ายขึ้นและน่าตึงเครียดน้อยลง และยังช่วยเพิ่มความสนุกสนานครื้นเครงให้กับการาจเซลล์อีกด้วย เตรียมเงินทอนไว้ให้มากพอ ไปธนาคารก่อนวันเริ่มเปิดการาจเซลล์เพื่อขอแลกเศษเหรียญและธนบัตรย่อยไว้สำหรับเป็นเงินทอน เพิ่มความน่าสนใจให้กับการาจเซลล์โดยการขายงานฝีมือ ขนมอบ และเครื่องดื่ม ของว่างต่างๆ อย่างคุกกี้และน้ำเลมอนนั้นเป็นเมนูที่ขายดี ทั้งยังช่วยกระตุ้นให้ลูกค้าอยากเลือกซื้อของนานขึ้นอีกด้วย ตลาดนัดเป็นตลาดที่มีพื้นที่ให้เช่าสำหรับผู้ที่ต้องการขายหรือแลกเปลี่ยนสินค้า คุณสามารถเลือกขายสินค้ามือสองได้ทุกประเภทที่ตลาดนัด โดยเฉพาะอย่างยิ่งเครื่องประดับ เฟอร์นิเจอร์ และอุปกรณ์กีฬาที่มักขายดีและทำกำไรได้มาก  มองหาทำเลที่ตั้งของตลาดนัดที่ใกล้บ้านที่สุด ลองพูดคุยกับผู้ขายเพื่อสำรวจดูว่าปริมาณลูกค้าและการขายน่าพอใจหรือไม่ สอบถามเกี่ยวกับค่าเช่าพื้นที่ในตลาดนัด และเปรียบเทียบราคากับตลาดนัดอื่นๆ สอบถามเกี่ยวกับเวลาเปิดของตลาดนัด ตลาดนัดโดยส่วนใหญ่จะเปิดทุกวันหยุดสุดสัปดาห์และบางแห่งอาจเปิดเพียงเดือนละครั้งเท่านั้น สอบถามเกี่ยวกับวิธีการจองพื้นที่ ลองถามดูว่าคุณสามารถเปิดร้านตามวันที่ต้องการได้เลยหรือต้องจองพื้นที่ไว้ล่วงหน้าก่อน หรือมีพื้นที่กลางแจ้งหรือในร่มว่างหรือไม่ ลองเช็คดูว่าคุณจำเป็นต้องมีใบอนุญาตขายสินค้าตามตลาดนัดท้องถิ่นหรือไม่ ผู้ขายที่ขายเพียงครั้งเดียวอาจไม่จำเป็นต้องมีใบอนุญาต แต่หากคุณตั้งใจที่จะเร่ขายสินค้าตามตลาดนัดเป็นประจำ คุณอาจจำเป็นต้องมีใบอนุญาตให้เรียบร้อยเสียก่อน พิจารณาว่าคุณจำเป็นต้องใช้โต๊ะ เก้าอี้ หรือเต็นท์หรือไม่ ลองสอบถามดูว่าคุณสามารถเช่าอุปกรณ์เหล่านี้ได้หรือจะต้องเตรียมมาเอง เตรียมเงินทอนให้มากพอ เนื่องจากลูกค้าบางคนอาจมีเฉพาะธนบัตรเท่านั้น และเตรียมถุงกระดาษหรือถุงที่สามารถใช้ซ้ำได้สำหรับใส่สินค้าให้ลูกค้าของคุณ การให้บริการเช่าอุปกรณ์เป็นวิธีสร้างรายได้แบบง่ายๆ ที่ไม่ต้องลงแรงใดๆ นับวันผู้คนต่างก็หลีกเลี่ยงการเสียเงินก้อนโตไปกับของที่ใช้เพียงไม่กี่ครั้ง ดังนั้น หลายๆ คนจึงหาเช่าสิ่งของต่างๆ จากผู้ที่ต้องการปล่อยเช่าสิ่งของโดยจ่ายค่าตอบแทนที่เหมาะสม ของราคาสูงอย่างบ้านพักตากอากาศ เรือ หรือรถบ้านยังคงเป็นสิ่งปล่อยเช่าที่ได้รับความนิยมเสมอ แต่ในปัจจุบันนี้ของใช้ทั่วไปอย่างเครื่องดูดฝุ่น เครื่องมือกล และเครื่องใช้ไฟฟ้าก็เริ่มเป็นที่ต้องการในการเช่าเช่นเดียวกัน  วิธีที่ง่ายที่สุดในการลงประกาศปล่อยเช่าสิ่งของต่างๆ คือการใช้เว็บไซต์ที่เป็นศูนย์กลางระหว่างผู้ให้เช่าและผู้เช่า ซึ่งผู้ใช้งานเว็บไซต์จะสามารถลงประกาศ ทำขั้นตอนการจอง และชำระเงิน (ด้วยบัญชี PayPal หรือบัตรเครดิตของผู้เช่า) ได้ผ่านทางเว็บไซต์เหล่านี้  เว็บไซต์เหล่านี้จะมีการกำหนดข้อตกลงไว้ ซึ่งมักรวมถึงเงื่อนไขการชำระเงินมัดจำเพื่อเป็นประกันว่าสิ่งของที่ได้รับคืนจะต้องไม่ได้รับความเสียหายใดๆ คุณสามารถสร้างรายได้ง่ายๆ จากการทำธุรกิจเสื้อผ้าเล็กๆ โดยรับออเดอร์จากร้านเสื้อผ้าหรือจากลูกค้าทั่วไป หากคุณมีพรสวรรค์ในการสร้างสรรค์งานศิลปะ การประดิษฐ์และวางขายงานศิลป์หรืองานฝีมือก็เป็นอีกหนึ่งในวิธีการสร้างรายได้ที่สนุกและให้ผลตอบแทนที่คุ้มค่า ทั้งภาพวาด เครื่องปั้นดินเผา รูปถ่าย งานแก้ว งานถัก และเครื่องประดับแฮนด์เมดล้วนเป็นผลงานศิลปะที่สามารถสร้างกำไรให้คุณได้  หากคุณเป็นสมาชิกชมรมภาพวาดหรืองานฝีมือ ลองสอบถามดูว่าชมรมของคุณมีการจัดนิทรรศการศิลปะหรือไม่ ถ้าไม่ ทำไมไม่ลองจัดนิทรรศการดูกันสักงานล่ะ นิทรรศการศิลปะเป็นโอกาสที่ดีในการจัดแสดงงานศิลปะของคุณและสร้างความสนใจให้กับกลุ่มลูกค้าที่ต้องการ หาข้อมูลดูว่ามีการจัดงานแสดงงานฝีมือในชุมชนของคุณหรือไม่ คุณอาจสามารถเช่าพิ้นที่ในการจัดแสดงและขายงานฝีมือของคุณได้ในงานนี้ นอกจากนี้คุณยังสามารถขายงานศิลป์ออนไลน์ผ่านทางเว็บไซต์ต่างๆ ได้เช่นกัน ระมัดระวังในการกำหนดราคางานศิลป์ของคุณ งานศิลป์ที่มีราคาไม่แพงนักจะสามารถขายได้ง่ายกว่า โดยเฉพาะอย่างยิ่งหากคุณเป็นศิลปินที่ไม่เป็นที่รู้จัก อย่างไรก็ตาม คุณควรตั้งราคาโดยคำนึงถึงต้นทุนของอุปกรณ์ที่ใช้และกำไรที่ต้องการเช่นกัน หากคุณมีความสามารถในการร้อง เต้น เล่นดนตรี หรือแสดงมายากล ทำไมคุณไม่ลองเปลี่ยนความสามารถพิเศษของคุณให้เป็นธุรกิจดูล่ะ  เปิดการแสดงตามที่สาธารณะในฐานะนักแสดงเปิดหมวก มองหาทำเลดีๆ สักที่ในการเปิดการแสดง โดยเลือกพื้นที่ที่มีคนเดินผ่านไปมามากมายและหลีกเลี่ยงบริเวณที่มีเสียงดังจนเกินไป เพราะการแสดงของคุณอาจถูกเสียงอึกทึกกลบจนหมดแทน ลองเช็คดูว่าคุณจำเป็นต้องมีใบอนุญาตเปิดการแสดงในพื้นที่บริเวณนั้นหรือไม่ และแม้ว่าคุณจะไม่ต้องมีใบอนุญาตอย่างเป็นทางการ แต่ตามมารยาทแล้ว คุณควรขอความยินยอมจากเจ้าของร้านค้าที่อยู่ในระยะที่สามารถได้ยินเสียงให้ดีเสียก่อน เตรียมหมวก โหลใส่เงิน หรือกล่องเครื่องดนตรีให้พร้อมเพื่อให้คนใส่เงิน ก่อนเริ่มแสดง ให้คุณนำเหรียญหรือธนบัตรใส่ลงไปสักหน่อยเพื่อดึงดูดความสนใจของผู้ที่เดินผ่านและกระตุ้นให้พวกเขาอยากให้เงินคุณเช่นกัน จัดการแสดงตามงานต่างๆ อย่างงานแต่งงาน นิทรรศการในชุมชน หรือปาร์ตี้วันเกิดของเด็กๆ ซึ่งจะง่ายดายยิ่งขึ้นหากคุณเป็นสมาชิกในกลุ่มดนตรีหรือกลุ่มเต้นอยู่แล้ว เริ่มจากการตั้งชื่อที่จำได้ง่ายและลองเสนอเพื่อนหรือญาติของคุณจัดงานแสดงในงานของพวกเขาโดยไม่เสียค่าใช้จ่ายเพื่อเป็นการสร้างชื่อให้กับตัวเองก่อน และหากคุณเจ๋งพอ ไม่นานนักก็จะมีคนจ้างคุณให้ไปจัดการแสดงอย่างแน่นอน โรงรับจำนำเป็นหนึ่งในตัวเลือกที่ดีหากคุณต้องการเงินอย่างเร่งด่วนแต่ไม่อยากเสียสิ่งของชิ้นใดไปอย่างถาวร การจำนำเป็นการมอบทรัพย์สินชิ้นหนึ่งให้โรงรับจำนำเพื่อแลกเปลี่ยนเป็นเงินสด ตัวอย่างเช่น คุณอาจนำจักรยานเสือภูเขาไปจำนำเป็นจำนวนเงิน 2,500 บาท หากคุณชำระเงินคืนในช่วงเวลาที่กำหนด ซึ่งโดยทั่วไปคือ 90-120 วันหลังการจำนำ คุณก็จะได้รับจักรยานของคุณคืน โดยดอกเบี้ยและค่าธรรมเนียมจะรวมไปกับยอดเงินที่ต้องชำระคืน อย่างไรก็ตาม หากคุณไม่ชำระเงินคืนตามเวลาที่กำหนด โรงรับจำนำก็จะได้รับสิทธิครอบครองจักรยานและสามารถนำออกขายทอดตลาดได้ นอกจากนี้ คุณยังสามารถนำทรัพย์สินของคุณไปขายต่อโรงรับจำนำได้เช่นกันหากไม่ต้องการรับเป็นเงินกู้  เลือกโรงรับจำนำที่ได้มาตรฐาน ค้นหาข้อมูลในอินเตอร์เน็ตจากผู้ที่เคยใช้บริการโรงรับจำนำในละแวกบ้านคุณ จากนั้นจึงเลือกโรงรับจำนำที่น่าเชื่อถือและนายหน้าที่คุณไว้วางใจ และจำไว้ว่าโรงรับจำนำบางแห่งจะรับจำนำสิ่งของบางประเภทโดยเฉพาะ ตัวอย่างเช่น หากคุณมีของโบราณ ลองมองหาโรงรับจำนำที่เชี่ยวชาญเกี่ยวกับการรับซื้อและขายของโบราณโดยเฉพาะ  เลือกว่าจะนำทรัพย์สินไปจำนำหรือขายต่อ โรงรับจำนำจะให้คุณเลือกระหว่างนำทรัพย์สินมาจำนำหรือขายต่อ คุณจึงควรพิจารณาตัวเลือกที่เหมาะกับความต้องการของคุณและหาข้อดีและข้อเสียของตัวเลือกแต่ละข้อก่อนการตัดสินใจ โดยคำนึงถึงเหตุผลต่างๆ อย่างความสามารถในการชำระหนึ้คืนของคุณและราคาของทรัพย์สินที่ต้องการนำไปจำนำหรือขายต่อที่คุณตีไว้  เจรจาต่อรอง จำไว้ว่าโรงรับจำนำคือผู้ประกอบการค้า ไม่ใช่นักสะสม ดังนั้น หากนักสะสมตีราคาแผ่นเสียงโบราณของคุณไว้ที่ 3,500 บาท ก็ไม่ได้หมายความว่าโรงรับจำนำจะต้องตีราคาไว้เท่ากัน คุณจึงควรตีราคาขั้นต่ำไว้ล่วงหน้าเพื่อที่คุณจะได้ไม่ต้องตัดสินใจแบบเร่งด่วนและมาเสียดายในภายหลัง  เตรียมพร้อมสำหรับการพิสูจน์มูลค่าสิ่งของ ตัวอย่างเช่น หากคุณนำเครื่องประดับมีค่าไปจำนำ ควรเตรียมเอกสารรับรองการประเมินราคาจากผู้ค้าอัญมณีมืออาชีพสำหรับพิสูจน์มูลค่าเครื่องประดับของคุณ หรือหากทรัพย์สินของคุณทำงานด้วยแบตเตอรี่ ควรมั่นใจว่าแบตเตอรี่เป็นของใหม่เพื่อให้คุณสามารถพิสูจน์ได้ว่าของชิ้นนี้ทำงานปกติ นอกจากนี้ การนำทรัพย์สินไปจำนำพร้อมกับบรรจุภัณฑ์ก็สามารถช่วยให้คุณพิสูจน์ได้ง่ายขึ้นเช่นกัน  นำเสนอสิ่งของให้ดูดีที่สุด อาจเป็นเรื่องเข้าใจได้หากมีฝุ่นเกาะบนของโบราณ แต่คงไม่ใช่กับเครื่องพรินเตอร์แน่นอน ลองนึกดูว่าหากคุณกำลังซื้อของชิ้นหนึ่ง คุณจะต้องการให้ของชิ้นนั้นมีสภาพเป็นอย่างไร  จ่ายเงินตรงเวลา หากคุณนำทรัพย์สินไปจำนำเพื่อแลกกับเงินกู้ ควรชำระเงินพร้อมดอกเบี้ยและค่าธรรมเนียมตรงตามเวลาที่กำหนดและตามที่ตกลงกันไว้ หากคุณไม่ชำระเงินเงินคืนตรงตามเวลาที่กำหนด โรงรับจำนำก็จะยึดทรัพย์สินชิ้นนั้นหรือยืดระยะเวลาการชำระหนี้พร้อมค่าธรรมเนียมเพิ่มเติม หากคุณมีกองหนังสือเรียนขนาดใหญ่ที่เก็บไว้ตั้งแต่หลังเรียนจบจนฝุ่นเกาะหรือเพียงต้องการเพิ่มพื้นที่บนชั้นหนังสือ การนำหนังสือเก่าเหล่านี้ไปขายเป็นหนึ่งในวิธีง่ายๆ ในการสร้างรายได้อย่างรวดเร็ว คุณสามารถขายหนังสือมือสองได้ด้วยวิธีดั้งเดิมอย่างอย่างการาจเซลล์หรืองานหนังสือ หรือจะขายทางออนไลน์ก็ได้เช่นกัน  คุณมีทางเลือก 2 วิธีสำหรับการขายหนังสือทางออนไลน์ วิธีแรกคือการขายให้กับผู้ซื้อโดยตรงผ่านทางเว็บไซต์อย่าง Amazon หรือ eBay โดยวิธีนี้จะช่วยให้คุณสามารถตั้งราคาได้ตามต้องการ แต่คุณจะต้องรับผิดชอบขั้นตอนอื่นๆ ด้วยเช่นกัน อย่างเช่นขั้นตอนการชำระเงินหรือการส่งสินค้า และอีกหนึ่งวิธีคือการขายผ่านทางร้านหนังสือออนไลน์ สำหรับการใช้งานเว็บไซต์เหล่านี้ เพียงคุณใส่เลขมาตรฐานสากลประจำหนังสือ (ISBN) ลงไป คุณก็จะเห็นได้โดยทันทีว่ามีผู้ใดกำลังสนใจซื้อหนังสือเล่มนี้และราคาที่พวกเขาต้องการจ่าย ซึ่งข้อดีหนึ่งของการใช้บริการเว็บไซต์เหล่านี้คือคุณจะได้รับเงินรวมถึงค่าขนส่งโดยทันที อย่างไรก็ตาม ข้อเสียคือเว็บไซต์เหล่านี้จะเป็นเหมือนพ่อค้าคนกลางที่ขายสินค้าของคุณให้ผู้ซื้อในราคาที่แพงขึ้น สำหรับหนังสือเรียนมหาวิทยาลัย ร้านหนังสือของมหาวิทยาลัยบางแห่งจะมีบริการรับซื้อหนังสือคืน เมื่อจบภาคการศึกษาคุณจึงสามารถนำหนังสือเรียนที่ใช้แล้วมาขายคืนให้กับร้านที่คุณซื้อหนังสือมา ซึ่งโดยทั่วไปแล้วคุณจะสามารถขายหนังสือได้ในเป็นจำนวนเงิน 50 เปอร์เซ็นต์จากราคาเต็ม และหนังสือที่นำไปขายคืนจะต้องอยู่ในสภาพที่ดี คุณสามารถสร้างรายได้โดยการลงทะเบียนเข้าร่วมการทดลองทางคลินิก การทดลองยา และการตรวจสุขภาพร่างกาย ซึ่งในการทดลองนี้ คุณจะเป็นเหมือนกับหนูทดลองในร่างมนุษย์ ดังนั้นตัวเลือกนี้จึงไม่เหมาะอย่างยิ่งกับผู้ที่ใจไม่กล้าพอ  การทดลองทางการแพทย์บางประเภทอาจไม่เป็นอันตรายใดๆ ในขณะที่บางประเภทอาจมีความเสี่ยงในเรื่องการเกิดผลข้างเคียงเล็กน้อยจนถึงขั้นรุนแรง คุณควรทำความเข้าใจและยอมรับความเสี่ยงนี้ก่อนเริ่มลงทะเบียน ก่อนเข้าร่วมการทดลองทางการแพทย์ คุณอาจจำเป็นต้องผ่านการทดสอบร่างกายเพื่อพิจารณาคุณสมบัติของคุณ ด้วยการบริจาคพลาสมา คุณสามารถสร้างรายได้ทั้งยังได้ทำสิ่งที่เป็นประโยชน์ต่อสังคมในเวลาเดียวกัน คุณอาจได้รับเงินถึง 1,000 บาทในการบริจาคพลาสมาในแต่ละครั้ง แต่เนื่องจากความเสี่ยงต่อสุขภาพ ศูนย์รับบริจาคโดยส่วนใหญ่จึงกำหนดระยะเวลาขั้นต่ำระหว่างการบริจาคแต่ละครั้งไว้ ลองค้นหาศูนย์รับบริจาคใกล้บ้านจากอินเตอร์เน็ตหรือติดต่อโรงพยาบาลในพื้นที่ การสนทนากลุ่มเป็นการทำวิจัยที่จัดขึ้นโดยบริษัทรับทำการตลาด มีจุดประสงค์เพื่อทำการประเมินทัศนคติ ความเชื่อ ความเข้าใจ และความคิดเห็นของกลุ่มผู้เข้าร่วมต่อผลิตภัณฑ์ บริการ หรือแผนการหนึ่งๆ โดยคำถามที่ถามจะเป็นในเชิงโต้ตอบที่ผู้เข้าร่วมสามารถพูดคุยกับสมาชิกในกลุ่มคนอื่นๆ ได้อย่างเสรี  คุณจะต้องทำแบบสอบถามเพื่อทดสอบคุณสมบัติในการเข้าร่วมการสนทนากลุ่ม การสนทนากลุ่มจะใช้ระยะเวลาระหว่าง 30 นาทีถึง 3 ชั่วโมง พยายามพูดสิ่งที่คิดออกมา เมื่อคุณได้รับคำเชิญให้เข้าร่วมการสนทนากลุ่ม ผู้เข้าร่วมจะถูกคาดหวังให้พูดสิ่งที่อยู่ในใจออกมา ดังนั้น คุณจะต้องมีส่วนร่วมในการแสดงความคิดและความคิดเห็นกับผู้อื่น หากชื่นชอบการแสดงความคิดเห็น คุณสามารถลองทำแบบสอบถามออนไลน์เพื่อสร้างรายได้เล็กน้อยรวมถึงได้ทดลองผลิตภัณฑ์ใหม่ๆ ในเวลาเดียวกัน มีบริษัทต่างๆ หลายร้อยแห่งที่ขอความร่วมมือจากผู้บริโภคทั่วไปในการตอบแบบสอบถามออนไลน์ อย่างไรก็ตาม คุณคงไม่อาจคาดหวังเงินจำนวนมากจากการตอบแบบถามออนไลน์ได้ แต่จากคำบอกเล่าของสมาชิกที่มีประสบการณ์ในการทำแบบสอบถามออนไลน์ คุณมีโอกาสทำเงินได้ถึง 1,500-3,000 บาทต่อเดือนรวมถึงได้ทดลองผลิตภัณฑ์ใหม่โดยไม่เสียค่าใช้จ่ายหากคุณตอบแบบสอบถามเป็นจำนวนมาก  พยายามสมัครสมาชิกเว็บไซต์รวมแบบสอบถามหลายๆ เว็บไซต์ (ซึ่งไม่เสียค่าใช้จ่าย) เพื่อเพิ่มโอกาสในการได้รับเลือกให้ทำแบบสอบถาม จำไว้ว่าค่าตอบแทนที่ได้จะแตกต่างกันไปตามแต่ละบริษัทและแบบสอบถาม คุณอาจได้รับค่าตอบแทนจากการแสดงความคิดเห็นเป็นเงินจำนวนเล็กน้อย หรืออาจได้รับเป็นผลิตภัณฑ์ทดลองใช้ก็ได้เช่นกัน ควรแน่ใจว่าเว็บไซต์นั้นถูกต้องตามกฎหมาย โดยตรวจสอบได้จากเรตติ้งของเว็บไซต์และดูว่าเว็บไซต์นั้นมีนโยบายด้านความปลอดภัยหรือไม่ หากคุณมีทักษะความรู้ในด้านใดด้านหนึ่ง คุณอาจสร้างรายได้อย่างรวดเร็วจากการตอบคำถามเฉพาะด้านทางออนไลน์ ซึ่งหัวข้อนั้นมีอยู่มากมายหลายด้านตั้งแต่กระบวนการทางกฎหมายขั้นพื้นฐานไปจนถึงสุขภาพจิตหรือการแก้ปัญหาด้านเรื่องคอมพิวเตอร์  เริ่มจากการหาเว็บไซต์ที่มั่นใจได้ว่าจะจ่ายเงินให้คุณสำหรับค่าแบ่งปันความรู้ จำไว้ว่าบางเว็บไซต์จะมีอัตราการจ่ายเงินขั้นต่ำ ซึ่งโดยส่วนใหญ่จะอยู่ที่ประมาณ 650 บาท ทุกวันนี้การขายของออนไลน์เป็นเรื่องที่ง่ายขึ้นกว่าแต่ก่อน คุณสามารถสร้างเว็บไซต์และเริ่มธุรกิจขนาดเล็กของคุณเอง หรือจะใช้บริการเว็บไซต์ขายสินค้าออนไลน์อย่าง eBay ก็ได้เช่นกัน โดยขึ้นอยู่กับว่าคุณต้องการทำธุรกิจที่สร้างรายได้ในระยะยาวหรือต้องการผลลัพธ์ที่รวดเร็ว  ตั้งเป้าหมายของคุณ การสร้างร้านค้าออนไลน์ของตัวเองเป็นความคิดที่ดีหากคุณต้องการทำธุรกิจในระยะยาวและสามารถอุทิศเวลาและเงินได้อย่างเต็มที่ ในทางกลับกัน เว็บไซต์ขายสินค้าออนไลน์ก็เป็นตัวเลือกที่ดีหากคุณต้องการขายสินค้าให้ได้อย่างรวดเร็ว เนื่องจากเว็บไซต์เหล่านี้มีฐานลูกค้าขนาดใหญ่ที่พร้อมซื้อสินค้าอยู่แล้ว เลือกสินค้าที่ต้องการขาย ตัดสินใจว่าคุณต้องการขายสินค้าหลากหลายชนิดหรือสินค้าเพียงประเภทหนึ่งเท่านั้น และคุณมีสินค้าพร้อมส่งแล้วหรือจะต้องไปรับสินค้าจากที่ใดที่หนึ่งก่อนหรือไม่ วิเคราะห์คู่แข่ง ดูว่าคู่แข่งของคุณกำลังทำอะไรอยู่เพื่อหาช่องว่างทางการตลาดที่จะเป็นประโยชน์ต่อร้านค้าของคุณ ตัดสินใจว่าจะเปิดร้านค้าออนไลน์ประเภทไหน การเป็นเจ้าของเว็บไซต์ของคุณเองจะช่วยให้คุณควบคุมธุรกิจของคุณได้ดีขึ้น แต่ก็ต้องใช้ความรู้เฉพาะด้านและการลงมือทำด้วยตัวเองมากขึ้นเช่นกัน หากคุณไม่เก่งในเรื่องคอมพิวเตอร์มากนัก ลองชักชวนให้เพื่อนที่เชี่ยวชาญด้านเทคโนโลยีสักคนมาร่วมทำธุรกิจด้วยกัน คุณยังสามารถเปิดร้านค้าออนไลน์ผ่านทางเว็บไซต์ต่างๆ อย่าง Amazon eBay หรือ Etsy ก็ได้เช่นกัน แม้ว่าคุณอาจต้องจ่ายเงินให้กับทางเว็บไซต์เพื่อใช้บริการ แต่การใช้เว็บไซต์เหล่านี้แทบจะไม่มีความยุ่งยากแต่อย่างใด โปรโมทร้านค้าของคุณ คุณคงไม่สามารถขายสินค้าได้หากไม่มีใครรู้จักเว็บไซต์ของคุณ ดังนั้น อย่าลืมโฆษณาร้านค้าของคุณเพื่อให้คนรู้จักมากขึ้น มีเว็บไซต์มากมายที่จ่ายค่าตอบแทนให้กับบทรีวิวที่เป็นต้นฉบับและมีคุณภาพทั้งสำหรับผลิตภัณฑ์ การบริการ ร้านอาหาร เว็บไซต์ หนังสือ ภาพยนตร์ หรืออื่นๆ  บางเว็บไซต์อาจจ่ายเงินล่วงหน้าสำหรับบทรีวิวของคุณ ส่วนบางเว็บไซต์อาจจ่ายค่าตอบแทนตามจำนวนครั้งที่มีคนเปิดอ่านบทรีวิวของคุณ และยังมีหลายๆ เว็บไซต์ที่แบ่งเปอร์เซ็นต์ของรายได้จากโฆษณาที่ได้จากบทรีวิวของคุณ ลองดูเว็บไซต์รวบรวมบทรีวิวออนไลน์ต่างๆอย่าง Epinions เป็นต้น บางเว็บไซต์จะเสนอเงินรางวัลตอบแทนสำหรับการทำภารกิจออนไลน์ต่างๆ ได้สำเร็จ ไม่ว่าจะเป็นการอ่านอีเมล การกรอกแบบฟอร์ม การตอบแบบสอบถาม การเล่นเกมออนไลน์ หรือการแนะนำเพื่อน ระมัดระวังสแกมอยู่เสมอ บางเว็บไซต์อาจเก็บค่าสมาชิกหรือต้องการข้อมูลส่วนตัวต่างๆ ของคุณ ซึ่งคุณควรระมัดระวังเว็บไซต์ประเภทนี้ ลองดูความคิดเห็นและคะแนนจากผู้ใช้รายอื่นเพื่อให้แน่ใจว่าเว็บไซต์นั้นถูกต้องตามกฎหมาย มีหลายวิธีในการสร้างรายได้ผ่านการทำบล็อก ทั้งจากโฆษณา ผู้สนับสนุน การเป็นตัวแทนโปรโมทสินค้าและบริการออนไลน์ (Affiliate Programs) หรือแม้กระทั่งการขายสินค้าของคุณเอง โดยจำนวนเงินที่คุณจะได้รับขึ้นอยู่กับหลายๆ ปัจจัย ไม่ว่าจะเป็นเวลาที่ลงทุนไปกับบล็อกหรือจำนวนผู้เข้าชมบล็อกของคุณ  เลือกหัวข้อของบล็อกที่คุณสนใจ เพราะการเขียนเกี่ยวกับสิ่งที่คุณชื่นชอบจะทำให้การเขียนบล็อกเป็นเรื่องง่ายขึ้น ลองเลือกหัวข้อที่กำลังได้รับความสนใจหรือหัวข้อที่เกี่ยวข้องกับผู้คนโดยส่วนใหญ่ จำไว้ว่าหากคุณต้องการสร้างรายได้จากการทำบล็อก คุณจะต้องหาทางทำให้ผู้คนสนใจบล็อกของคุณให้ได้ เริ่มจากการซื้อชื่อโดเมนที่จะเป็นเว็บไซต์หรือบล็อกของคุณและหาโฮสต์สำหรับเว็บไซต์และบล็อกนี้ แล้วจึงเริ่มต้นสร้างและติดตั้งบล็อกของคุณ เมื่อเสร็จแล้วคุณจะต้องเขียนบทความหรือเนื้อหาลงบล็อกก่อนทำการโปรโมทบล็อกของคุณ   โฆษณา ผู้ให้บริการออนไลน์บางส่วนจะคอยมองหาเว็บไซต์ที่สามารถสนับสนุนโฆษณาได้ และจะจ่ายเงินให้กับเว็บไซต์ตามปริมาณผู้เข้าชมเว็บไซต์และจำนวนการคลิกโฆษณา การลงโฆษณายังเป็นโอกาสดีสำหรับเจ้าของเว็บไซต์ที่จะได้รับค่าคอมมิชชั่นจากผู้ผลิตเมื่อลูกค้าทำการซื้อหลังจากคลิกโฆษณา   ผลิตภัณฑ์ บริษัทบางแห่งจะยื่นข้อเสนอเป็นเงินจำนวนหนึ่งให้กับบล็อกเกอร์ในการเขียนรีวิวผลิตภัณฑ์ คุณสามารถเลือกระหว่างการขายหรือโปรโมทสินค้าบนเว็บไซต์ของคุณโดยขึ้นอยู่กับแนวทางการทำบล็อกของคุณ นอกจากนี้ การอัปโหลดวิดีโอรีวิวสินค้าบน YouTube ก็เป็นอีกหนึ่งวิธีที่จะช่วยสร้างรายได้ให้กับคุณ   การเป็นตัวแทนโปรโมทสินค้าและบริการออนไลน์ (Affiliate Programs) แม้ว่าวิธีนี้จะให้เงินตอบแทนไม่สูงมากนักเมื่อเทียบกับวิธีอื่นๆ แต่การใส่ลิงค์ของผลิตภัณฑ์ที่เกี่ยวข้องในบล็อกของคุณก็สามารถสร้างรายได้ให้กับคุณได้เช่นกัน ลองเข้าร่วมเว็บไซต์อย่าง ClickBank หรือ JVZoo เพื่อมองหาผลิตภัณฑ์ที่เป็นที่สนใจของผู้เข้าชมเว็บไซด์ของคุณ  การจำหน่ายอีบุ๊ค แม้ว่าคุณจะขายอีบุ๊คในราคาที่ต่ำกว่า 650 บาทต่อเล่ม แต่ผลกำไรที่ได้รับจากการขายอีบุ๊คจะเพิ่มสูงขึ้นอย่างรวดเร็วและสามารถเป็นแหล่งรายได้ที่คงที่ให้กับคุณ โดยคุณสามารถเลือกทำหนังสือเป็นรูปเล่มเพื่อวางจำหน่ายบน Amazon หรือจะทำเป็นรูปแบบอีบุ๊คสำหรับ Kindle ก็ได้เช่นกัน ลองใช้ประโยชน์จากความพยายามในการสร้างบล็อกของคุณโดยการรวบรวมโพสต์ที่ได้รับความนิยมจากบล็อกของคุณหรือเขียนคู่มือการสร้างบล็อกขั้นพื้นฐาน ซึ่งในปัจจุบันมีเครื่องมือมากมายที่จะช่วยให้คุณสามารถทำอีบุ๊คได้อย่างง่ายดาย อย่างเช่น Google Docs ที่สามารถใช้งานได้ฟรีหรือบริการที่ต้องเสียค่าใช้จ่ายอย่าง Zinepal  อย่าเพิ่งท้อแท้หากบล็อกของคุณไม่สามารถทำเงินให้กับคุณได้มากในทันที ให้เวลาบล็อกของคุณสักนิด แล้วจำนวนเงินที่คุณได้รับก็จะค่อยๆ เพิ่มสูงขึ้น
ค้นหาความสามารถที่มี. มองหาคนที่ต้องการความช่วยเหลือ. หางานนักช็อปปริศนา. รับฝากเลี้ยงเด็กหรือสัตว์เลี้ยง. ทำอาหาร. ทำความสะอาด. รับสอนพิเศษ. ลงทุน. เปิดการาจเซลล์. ตั้งแผงขายของในตลาดนัด. ให้เช่าอุปกรณ์. ออกแบบและตัดเย็บเสื้อผ้า. วาดภาพหรือทำงานฝีมือ. เปิดการแสดง. นำของไปจำนำ. ขายหนังสือมือสอง. เข้าร่วมการทดลองทางการแพทย์. บริจาคพลาสมา. เข้าร่วมการสนทนากลุ่ม. ทำแบบสอบถามออนไลน์. ตอบคำถามเฉพาะด้าน. เปิดร้านค้าออนไลน์หรือใช้บริการเว็บไซต์ขายสินค้าออนไลน์. เขียนรีวิวออนไลน์. ทำภารกิจออนไลน์ที่จ่ายเงินให้สำเร็จ. สร้างรายได้ผ่านบล็อก.
https://www.wikihow.com/Make-Money-Fast-Without-a-Job https://www.wikihow.com/Make-Money-Fast-Without-a-Job https://www.wikihow.com/Make-Money-Fast-Without-a-Job https://www.wikihow.com/Make-Money-Fast-Without-a-Job
Doing What You Know Selling Items Additional Services You Can Offer Making Money Online